Tuuli Rand avalikustas palju ta Eesti Laulul osalemise eest raha saab
Tänases R2 hommikuprogrammis "Hommik" oli külas lauljatar ja üks tänavuse Eesti Laul 2021 osalistest Tuuli Rand. Muuhulgas mainis Tuuli umbkaudse suurusjärgu palju ta Eesti Laulul osalemise eest raha saab.
Algselt räägiti kinnisvara ja maa soetamisest Saaremaale, pärast mida liikus jutt selle peale, et Tuuli osaleb Eesti Laulul ja saab niikuinii kopsakaid summasid.
"No Sa oled ka Eesti Laulul, mis tähendab, et Sa oled ka päris rikas, või mis?" uurib üks saatejuhtidest.
"Arvad? Nojh, sealt saab natukene palka küll jah," vastab Tuuli, mispeale saatejuht küsib et konkursil osalemine kompenseeritakse siis rahaliselt.
"Väga väiksel määral, aga jah," tunnistab Tuuli, kes ütleb, et see raha ei küündi isegi miinimumpalgani, et summad on ikka veel väiksemad. Tuuli mainib, et eks see oleneb ka rollist, kas oled taustalaulja, põhiartist või autor.